షర్మిలారెడ్డి
షర్మిలారెడ్డి వైయస్సార్ కాంగ్రెస్ పార్టీ కార్యకర్త. ఆంధ్రప్రదేశ్ దివంగత ముఖ్యమంత్రి రాజశేఖర్‍రెడ్డి కుమార్తె. 2012 - 2013 సంవత్సరాల కాలంలో వైయస్సార్ కాంగ్రెస్ పార్టీ ప్రచారంలో భాగంగా రాష్ట్ర వ్యాప్త పాదయాత్ర చేస్తున్నారు, ఈ పాదయాత్రకు "మరో ప్రజా ప్రస్థానం" అనే పేరు నిర్ణయించారు. వై.యస్.రాజశేఖరరెడ్డి, విజయలక్ష్మి దంపతుల ఏకైక కుమార్తె షర్మిలారెడ్డి. వైయస్సార్ కాంగ్రెస్ పార్టీ అధ్యక్షుడైన అన్న జగన్మోహన్ రెడ్డితరపున ప్రచార బాధ్యతలను తను తీసుకునిప్రజలకు మరింత చేరువయ్యారు..
జి. పుల్లారెడ్డి
గుణంపల్లి పుల్లారెడ్డి 1920 ఆగస్ట్ 12న కర్నూలు జిల్లా గోకవరం గ్రామంలో మధ్యతరగతి వ్యవసాయ కుటుంబంలో పుల్లమ్మ హుస్సేన్ రెడ్డి దంపతులకు జన్మించారు. వీరి ధర్మపత్ని నారాయణమ్మ గారు. పుల్లారెడ్డి దంపతులకు ముగ్గురు కుమారులు ఇద్దరు కుమార్తెలు కలరు. చిన్నాన్న కసిరెడ్డి వెంకటరెడ్డి గారి ప్రోద్బలంతో పుల్లారెడ్డి గారు మిఠాయిల వ్యాపారం లోనికి అడుగుపెట్టి అంచలంచెలుగా ఎదిగి ఆంధ్రప్రదేశ్ లోనే పుల్లారెడ్డి స్వచ్ఛమైన నేతి మిఠాయిల దుకాణాలను అగ్రగామిగా తీర్చిదిద్దారు.